የሀገር ውስጥ ባለሀብቶች በማምረቻ ዘርፉ እንዲሰማሩ ለማገዝ የ7 ቢሊየን ብር ብድር መዘጋጀቱ ተገለፀ
የሀገር ውስጥ ባለሀብቶች በማምረቻ ዘርፉ እንዲሰማሩ ለማገዝ የሚያስችል የ7 ቢሊየን ብር ብድር መዘጋጀቱን የኢንዱስትሪ ሚኒስቴር አስታውቋል።ሚኒስቴርሩ እንደገለጸው፥ ብድሩ በኢትዮጵያ ልማት ባንክ በኩል ለማምረቻ መሣሪያዎች መግዢያ የሚያገለግል ነው።በዘርፉ የተሰማሩ ባለሃብቶች በበኩላቸው፥ የሀገር ውስጥ ባለሃብቶች በማምረቻ ዘርፍ እንዲሰማሩ የሚከናወኑ ሥራዎች ባለሃብቱን የሚያነቃቁ መሆናቸውን ምስክርነታቸውን ሲሰጡ ይደመጣሉ።ባለሃብቶች ለስራቸው የሚያስፈልጋቸውን የመሬት አቅርቦት፣ ገንዘብና የሰለጠነ የሰው ሃይል ለማቅረብ የሚሰሩ ስራዎች ደጋፊ ቢሆኑም ጥቃቅን የሆኑ ችግሮች ግን ለዘርፉ ማነቆ ሲሆኑ እንደሚታዩ ይናገራሉ።በጉምሩክ አካባቢ ያሉ የተንዛዙ አሠራሮችና የኃይል አቅርቦት እጥረትን በማሳያነት ይጠቅሳሉ።የፓን አፍሪካ ንግድና ኢንደስትሪ ምክር ቤት ዋና ዳይሬክተር አቶ ክቡር ገና፥ መንግስት የሀገር ውስጥም ሆነ የውጭ ባለሃብቶችን ወደ ዘርፉ ለማሰማራት ሲያስብ ከሌሎች መሰል ሀገራት በተሻላ ሀገሪቱን እንዲመርጡ የሚያስችል ድጋፍ ማቅረብና ከገቡም በኋላ በጥንቃቄ መያዝ እንዳለበት ይጠቁማሉ።ይህንን ለማድረግ የሚያስችል ሥራዎች እየተሰሩ መሆናቸውን ደግሞ የኢትዮጵያ የኢንደስትሪ ፓርኮች ልማት ኮርፖሬሽን ይናገራል። የቦሌ ለሚ እና የሀዋሳ ኢንደስትሪ ፓርኮች ግንባታንም ማሳያዎች ናቸው ይላል።በኢንደስትሪ ፓርኮቹ አስፈላጊ የሆኑ የመሰረተ ልማት ዝርጋታዎች የተሟላላቸው በመሆኑ በፓርኮቹ የተዘጋጁት 37 ሼዶች እንዲሁም በማስፋፊያ የተያዙት 15 ሼዶች ሙሉ በሙሉ በአለም አቀፍና ታዋቂ አምራቾች ሊያዙ መቻላቸውን በኮርፖሬሽኑ የኢንዱስትሪ ፓርኮች ፕሮሞሽን ዳይሬክተር አቶ ጥላሁን ገመቹ ይገልጻሉ።በፓርኮቹ የሀገር ውስጥ የማምረቻ ተቋማት መግባት መቻላቸውም አለማቀፍ ልምድንና ተሞክሮን ለመቅሰም አስችሏቸዋል ነው የሚሉት።በቀጣይም በባህር ዳር፣ ጅማ፣ አዳማ፣ መቀሌና ደብረ ብርሃንን ጨምሮ በ10 ከተሞች የሚገነቡት የኢንደስትሪ ፓርኮች ግንባታቸውን ከማፋጠን ጎን ለጎን ወደ ፓርኩ የሚገቡ ባለሃብቶችን የማፈላለጉ ሥራም ጎን ለጎን እየተሰራ ነው ብለዋል።የፓርኮቹ ግንባታም ከ6 እስከ 9 ወራት ጊዜ ውስጥ የሚጠናቀቅ ሲሆን፥ አስፈላጊ የመሰረተ ልማት ዝርጋታዎችና አቅርቦቶችም ጎን ለጎን የሚከናወኑ ነው የሚሆነው ይላሉ አቶ ጥላሁን ።ለማምረቻ ኢንዱስትሪው ምቹ ሁኔታን ከሚፈጥሩ ነገሮች አንዱ ዝግጁ የሆነ የማምረቻ ቦታ ቢሆንም ዘርፉ ከፍተኛ የገንዘብ አቅም የሚፈልግ እንደሆነ ባለሃብቶች ይናገራሉ።በኢንደስትሪ ሚኒስቴር የሀገር ውስጥ ባለሀብቶች ትራንስፎርሜሽን ዳይሬክተር አቶ ሁነኛው አበባው፥ ከዚህ አንጻር ይህንን ችግር በመቅረፍ ባለሀብቶችን ሊደግፍ የሚችል እቅድ እንደተዘጋጀ ይናገራሉ።ባለሃብቱ የሚያስፈልገውን መሣሪያ በሊዝ እንዲያገኝ በኢትዮጵያ ልማት ባንክ በኩል 7 ቢሊየን ብር ብድር ለዚህ ዓመት መያዙን ይገልጻሉ።ከዚህ በተጨማሪም ሚኒስቴሩ በ2ኛው የእድገትና ትራንስፎርሜሽን እቅድ ዘመን የሀገር ውስጥ ባለሃብቶችን በስፋት ወደ ማምረቻው ዘርፍ ለማስገባት እየሰራ መሆኑንም ተናግረዋል።ወደ ማምረቻው ዘርፍ የገቡትንም በሙሉ አቅማቸው እንዲጠቀሙና ዓለም አቀፍ ተወዳዳሪ እንዲሆኑ ለመደገፍ የተያዘውን አቅድ ለማሳካት የሚያስችል ስራ እያከናወነ መሆኑን ዳይሬክተሩ ያነሳሉ።የአቅም ግንባታን ማከናወን አንዱ ሲሆን፥ የኢንደስትሪ ልማት ግብዓት ድርጅት አቅምን አሟጦ ለመጠቀም የሚያስችል እቅድም ተይዟል።በተለይ ደግሞ አነስተኛና መካከለኛ ባለሀብቶችን ለመደገፍ የኢትዮጵያ ልማት ባንክን ተደራሽ እንዲሆን የማድረግ ስራም እየተሰራ ነው ብለዋል።(ኤፍ.ቢ.ሲ)የሀገር ውስጥ ባለሀብቶች በማምረቻ ዘርፉ እንዲሰማሩ ለማገዝ የሚያስችል የ7 ቢሊየን ብር ብድር መዘጋጀቱን የኢንዱስትሪ ሚኒስቴር አስታውቋል።ሚኒስቴርሩ እንደገለጸው፥ ብድሩ በኢትዮጵያ ልማት ባንክ በኩል ለማምረቻ መሣሪያዎች መግዢያ የሚያገለግል ነው።በዘርፉ የተሰማሩ ባለሃብቶች በበኩላቸው፥ የሀገር ውስጥ ባለሃብቶች በማምረቻ ዘርፍ እንዲሰማሩ የሚከናወኑ ሥራዎች ባለሃብቱን የሚያነቃቁ መሆናቸውን ምስክርነታቸውን ሲሰጡ ይደመጣሉ።ባለሃብቶች ለስራቸው የሚያስፈልጋቸውን የመሬት አቅርቦት፣ ገንዘብና የሰለጠነ የሰው ሃይል ለማቅረብ የሚሰሩ ስራዎች ደጋፊ ቢሆኑም ጥቃቅን የሆኑ ችግሮች ግን ለዘርፉ ማነቆ ሲሆኑ እንደሚታዩ ይናገራሉ።በጉምሩክ አካባቢ ያሉ የተንዛዙ አሠራሮችና የኃይል አቅርቦት እጥረትን በማሳያነት ይጠቅሳሉ።የፓን አፍሪካ ንግድና ኢንደስትሪ ምክር ቤት ዋና ዳይሬክተር አቶ ክቡር ገና፥ መንግስት የሀገር ውስጥም ሆነ የውጭ ባለሃብቶችን ወደ ዘርፉ ለማሰማራት ሲያስብ ከሌሎች መሰል ሀገራት በተሻላ ሀገሪቱን እንዲመርጡ የሚያስችል ድጋፍ ማቅረብና ከገቡም በኋላ በጥንቃቄ መያዝ እንዳለበት ይጠቁማሉ።ይህንን ለማድረግ የሚያስችል ሥራዎች እየተሰሩ መሆናቸውን ደግሞ የኢትዮጵያ የኢንደስትሪ ፓርኮች ልማት ኮርፖሬሽን ይናገራል። የቦሌ ለሚ እና የሀዋሳ ኢንደስትሪ ፓርኮች ግንባታንም ማሳያዎች ናቸው ይላል።በኢንደስትሪ ፓርኮቹ አስፈላጊ የሆኑ የመሰረተ ልማት ዝርጋታዎች የተሟላላቸው በመሆኑ በፓርኮቹ የተዘጋጁት 37 ሼዶች እንዲሁም በማስፋፊያ የተያዙት 15 ሼዶች ሙሉ በሙሉ በአለም አቀፍና ታዋቂ አምራቾች ሊያዙ መቻላቸውን በኮርፖሬሽኑ የኢንዱስትሪ ፓርኮች ፕሮሞሽን ዳይሬክተር አቶ ጥላሁን ገመቹ ይገልጻሉ።በፓርኮቹ የሀገር ውስጥ የማምረቻ ተቋማት መግባት መቻላቸውም አለማቀፍ ልምድንና ተሞክሮን ለመቅሰም አስችሏቸዋል ነው የሚሉት።በቀጣይም በባህር ዳር፣ ጅማ፣ አዳማ፣ መቀሌና ደብረ ብርሃንን ጨምሮ በ10 ከተሞች የሚገነቡት የኢንደስትሪ ፓርኮች ግንባታቸውን ከማፋጠን ጎን ለጎን ወደ ፓርኩ የሚገቡ ባለሃብቶችን የማፈላለጉ ሥራም ጎን ለጎን እየተሰራ ነው ብለዋል።የፓርኮቹ ግንባታም ከ6 እስከ 9 ወራት ጊዜ ውስጥ የሚጠናቀቅ ሲሆን፥ አስፈላጊ የመሰረተ ልማት ዝርጋታዎችና አቅርቦቶችም ጎን ለጎን የሚከናወኑ ነው የሚሆነው ይላሉ አቶ ጥላሁን ።ለማምረቻ ኢንዱስትሪው ምቹ ሁኔታን ከሚፈጥሩ ነገሮች አንዱ ዝግጁ የሆነ የማምረቻ ቦታ ቢሆንም ዘርፉ ከፍተኛ የገንዘብ አቅም የሚፈልግ እንደሆነ ባለሃብቶች ይናገራሉ።በኢንደስትሪ ሚኒስቴር የሀገር ውስጥ ባለሀብቶች ትራንስፎርሜሽን ዳይሬክተር አቶ ሁነኛው አበባው፥ ከዚህ አንጻር ይህንን ችግር በመቅረፍ ባለሀብቶችን ሊደግፍ የሚችል እቅድ እንደተዘጋጀ ይናገራሉ።ባለሃብቱ የሚያስፈልገውን መሣሪያ በሊዝ እንዲያገኝ በኢትዮጵያ ልማት ባንክ በኩል 7 ቢሊየን ብር ብድር ለዚህ ዓመት መያዙን ይገልጻሉ።ከዚህ በተጨማሪም ሚኒስቴሩ በ2ኛው የእድገትና ትራንስፎርሜሽን እቅድ ዘመን የሀገር ውስጥ ባለሃብቶችን በስፋት ወደ ማምረቻው ዘርፍ ለማስገባት እየሰራ መሆኑንም ተናግረዋል።ወደ ማምረቻው ዘርፍ የገቡትንም በሙሉ አቅማቸው እንዲጠቀሙና ዓለም አቀፍ ተወዳዳሪ እንዲሆኑ ለመደገፍ የተያዘውን አቅድ ለማሳካት የሚያስችል ስራ እያከናወነ መሆኑን ዳይሬክተሩ ያነሳሉ።የአቅም ግንባታን ማከናወን አንዱ ሲሆን፥ የኢንደስትሪ ልማት ግብዓት ድርጅት አቅምን አሟጦ ለመጠቀም የሚያስችል እቅድም ተይዟል።በተለይ ደግሞ አነስተኛና መካከለኛ ባለሀብቶችን ለመደገፍ የኢትዮጵያ ልማት ባንክን ተደራሽ እንዲሆን የማድረግ ስራም እየተሰራ ነው ብለዋል።(ኤፍ.ቢ.ሲ) 